పశ్చిమ గోదావరి జిల్లా
బ్రిటిష్‌ వారి కాలంలో ఈ ప్రాంతం పాలన మచిలీపట్నం కేంద్రంగా సాగింది. 1794లో కాకినాడ, రాజమండ్రిల వద్ద వేరే కలక్టరులు నియమితులయ్యారు. 1859లో కృష్ణా, గోదావరి జిల్లాలను వేరు చేశారు. తరువాత చేపట్టిన పెద్ద నీటిపారుదల పథకాల కారణంగా జిల్లాలను పునర్విభజింపవలసి వచ్చింది. 1904లో యర్నగూడెం, ఏలూరు, తణుకు, భీమవరం, నరసాపురం ప్రాంతాలను గోదావరి నుండి కృష్ణా జిల్లాకు మార్చారు. 1925 ఏప్రిల్ 15న కృష్ణా జిల్లాను విభజించి పశ్చిమ గోదావరి జిల్లాను ఏర్పరచారు. (గోదావరి జిల్లా పేరు తూర్పు గోదావరిగా మారింది). తరువాత 1942లో పోలవరం తాలూకాను తూర్పు గోదావరి నుండి పశ్చిమ గోదావరికి మార్చారు.
తూర్పు గోదావరి జిల్లా చరిత్ర
కాపయ నాయకుడి నాయకత్వం వారిని ఐక్యంగా ఉంచలేక పోయింది; వారు స్వతంత్రంగా వ్యవహరించడం మొదలు పెట్టారు. దానితో, ఈ ప్రాంతపు పరిపాలనను రాజమండ్రి కేంద్రంగా తొయ్యేటి అనవోత నాయకునికి అప్పచెప్పాడు. 1364లో అనవోత నాయకుని మరణం తరువాత, రాజమండ్రి మరియు గోదావరి తూర్పు తీర ప్రాంతానికి కొంతకాలం పాటు పాలకుడు లేకుండా పోయాడు. మంచికొండ ప్రభువు, కోరుకొండకు చెందిన ముమ్మడి నాయకుడు, కళింగ రాజు నాల్గవ నరసింహదేవుడు ఈ రాజకీయ పరిస్థితిని అవకాశంగా తీసుకోవడానికి ప్రయత్నించారు. వారీ ప్రాంతాన్ని ఆక్రమించుకోవడంలో విజయం సాధించినప్పటికీ, అది వారి వద్ద ఎంతో కాలం నిలవలేదు. రెడ్డి రాజైన అనపోతా రెడ్డి వారిని ఓడించి అధికారాన్ని హస్తగతం చేసుకున్నాడు. అతని తరువాత అనవేమా రెడ్డి (1364-1386), ఆ తరువాత కుమారగిరి (1386) ప్రభువులయ్యారు.